[{"text_idx": "#000003", "text": "PO\u0308FFi ko\u0303rvalprogramm \u201ePo\u0303hjusega ma\u0308ssaja\u201c on ellu kutsutud selleks, et heita valgust filmikunsti a\u0308a\u0308realadele ja\u0308a\u0308vatele teostele. Belgia filmitegija Boris Baumi film \u201eBula\u201c on avangardteos, mis ajab kas na\u0308rvi vo\u0303i to\u0303mbab endaga kaasa. Pean tunnistama, et esimese pooltunni va\u0308ltel oli mul raske alla suruda tungivat soovi filmi juurest lahkuda, sest esimese kolmandiku va\u0308ltel kallatakse vaataja u\u0308le rabistamise, meeletu rahvateaterliku u\u0308lema\u0308ngimise ja ko\u0303ikevaldava anarhiaga, milles on raske teed leida. Kui siiski edasi vaatasin, paistis see olevat strateegia kontrasti loomiseks, aga ehk ka just nende kannatamatute va\u0308lja so\u0303elumiseks, keda hiljem reisile kaasa ei vo\u0303eta. Filmi teises episoodis ra\u0308ndab peategelane Marcelo (Matthieu Delaunay) koos onuga Brasiiliasse, et a\u0308ra tuua isa surnukeha, mis peaks asuma u\u0308ksikul saarel, kuhu isa oli asutanud dementsete po\u0303lisrahva esindajate alternatiivraviasutuse \u201eHesperia\u201c. O\u0303igemini toimub teine osa veel Sa\u0303o Paulo ta\u0308navatel, mille dokumentaalne neoonva\u0308rvides o\u0308o\u0308elu meenutab veidi Michael Glawoggeri \u201eHoorade hiilgust\u201c.* Alles kolmandas osas jo\u0303utakse saarele, kus hakkavad lahti rulluma filmi ko\u0303ige eksperimentaalsemad episoodid ja tugevalt u\u0308hiskonnakriitiline alltekst va\u0308ikerahvaste poliitika aadressil."}, {"text_idx": "#000007", "text": "Teises osas jo\u0303uame Brasiiliasse. Kui Marcelo jo\u0303uab seal elule la\u0308hemale ja puutub sellega kokku, aktiviseerub ka kaamera. Teine osa on u\u0308les vo\u0303etud peaaegu dokumentalistlikus stiilis. La\u0308ksime kaasa ko\u0303igi nendega juhtuvate o\u0303nnetuste ja intsidentidega, tahtsime ma\u0308ngida kaadris olevate tavainimeste reaktsioonidele ja panna kahe osa erinevad filmikeeled omavahel ko\u0303lama."}, {"text_idx": "#000008", "text": "Ja filmil on veel ka kolmas saare osa. Kuna see on Belgia-Brasiilia koosto\u0308o\u0308film, siis tuleb tunnistada, et esimene osa sobib kokku Belgia musta absurdikomo\u0308o\u0308dia traditsiooniga, a\u0300 la Benoi\u0302t Dele\u0301pine ja Gustave Kervern, ning viimane osa meenutab Lo\u0303una-Ameerika filmikunsti oma metafu\u0308u\u0308siliste aspektide ja aeglase filmikeelega. Kas nii oligi mo\u0303eldud?"}, {"text_idx": "#000012", "text": "Kas peate silmas, et saarel on osa stseene filmitud nii, et na\u0308itlejad on s\u030camaani esile kutsutud transiseisundis?"}, {"text_idx": "#000016", "text": "Jah, ra\u0308a\u0308gime veel esimesest osast. Ha\u0308mmastab, kuidas esimese pooltunni jooksul tutvustatakse vaatajale tervet galeriid va\u0308rvikaid tegelasi, keda hiljem enam u\u0308ldse ei na\u0308idatagi. Kas polnud kiusatust filmi ka\u0308igus nende juurde tagasi po\u0308o\u0308rduda?"}, {"text_idx": "#000019", "text": "Ahaa, see on natuke nagu lo\u0303ks, ju sa said asjast aru. Siit koorub vaataja enda kaassu\u0308u\u0308 ku\u0308simus, sest kogu saare-episood on kommentaar po\u0303lisrahvaste olukorra kohta, vihjatakse sellele, mis Brasiilias praegu toimub. Osa so\u0303nu ja fraase, mida kasutab konsul, kes \u201eHesperiasse\u201c neid aitama tuleb, on ta\u0308pselt samad, mida on kasutanud need, keda on tavaliselt saadetud justkui aitama po\u0303lisrahvaid nende raskes olukorras. Tihti on nii, et kedagi aitama to\u0303tates tehakse neile hoopis kahju, sest sel moel segatakse nad hoopis mingisse muusse ma\u0308ngu."}, {"text_idx": "#000020", "text": "Ka mul oli vo\u0303imalus teha filmivo\u0303tted to\u0303elise suguharuga, aga mulle tundus kaamera asetamine keset po\u0303lisrahva asumit olevat vastuolus sellega, mida ma o\u0308elda tahtsin. Nii et ma otsustasin ise luua ta\u0308iesti teistsuguse keskkonna. Ehk lubab kunstlik keskkond meil sellele teemale mo\u0303elda hoopis uues valguses."}, {"text_idx": "#000021", "text": "Boris Baum: \u201eKa mul oli vo\u0303imalus teha filmivo\u0303tted to\u0303elise suguharuga, aga mulle tundus kaamera asetamine keset po\u0303lisrahva asumit olevat vastuolus sellega, mida ma o\u0308elda tahtsin.\u201c"}, {"text_idx": "#000022", "text": "Nii et teil o\u0303nnestus u\u0308ksikul saarel luua ta\u0308iesti oma utoopia?"}, {"text_idx": "#000023", "text": "Ko\u0303igepealt jo\u0303udsime mahaja\u0308etud saarele ja ma pidin hakkama seal tegema na\u0308itlejaproove. Tegime rolliproovile suure avatud kutsungi. Kutsusime ko\u0303ik kohale ja algatasime u\u0308hise transiseansi. Mingid osad sellest jo\u0303udsid ka filmi. Tahtsime rollidesse saada inimesed, kes leidsid oma vaba liikumise ja oleku. \u201eBula\u201c suguharu po\u0303hineb Malaisia Senoi suguharul, kes peab unena\u0308gusid to\u0303sielust ta\u0308htsamaks. Na\u0308iteks tuleb neil lapsena veeta pimedas kuus kuud ja\u0308rjest, et nad o\u0303piksid hindama o\u0308o\u0308d sama palju kui pa\u0308eva. Siis tuleb neil unena\u0308os vo\u0303idelda oma ko\u0303ige suurema hirmuga, na\u0308iteks tiigriga, ja kui sellega hakkama saadakse, siis tuleb unena\u0308gu edasi ra\u0308a\u0308kida ka teistele. Abielludes ei tohi oma naisega lihtsalt armatsema hakata, vaid tuleb talle enne kirjeldada, kuidas seda on plaanis teha. Me veetsime seal saarel oma kogukonnas kolm-neli kuud, to\u0308o\u0308tades koos ka unena\u0308gudega. Lavastajana oli see mulle va\u0308ga suur va\u0308ljakutse, sest selles suguharus arutatakse u\u0308heskoos ko\u0303ik o\u0308o\u0308sel la\u0308bi. Ko\u0303ike muud, mida ma pa\u0308evad la\u0308bi olin filminud, ei saanud ma pa\u0308rast loo edasi arendamiseks kasutada. See oli huvitav, pealegi pidin igal o\u0303htul kirjutama ja\u0308rgmise pa\u0308eva ka\u0308sikirja, kasutades ko\u0303ike, mis mu tegelastega pa\u0308eva jooksul juhtunud oli. Me otsekui lo\u0303imegi \u201eHesperia\u201c ho\u0303imu, just nagu filmis. Lo\u0303pus, kui na\u0308eme konsulit suguharu ametlikult Hesperiaks ristimas, olid mo\u0303ned tegelaskujud sellest uudisest va\u0308ga liigutatud. Samamoodi nagu vo\u0303inuksid olla ka to\u0303elised suguharu liikmed."}, {"text_idx": "#000032", "text": "Po\u0303lisrahvaste heaolu on mulle va\u0308ga ta\u0308htis. Hakkasime tegema koosto\u0308o\u0308d organisatsiooniga APIB (Articulac\u0327a\u0303o dos Povos Indi\u0301genas do Brasil), kes tegeleb Brasiilia va\u0308ikeho\u0303imude o\u0303iguste kaitsega. Ja kui seda so\u0303numit on mul filmiga vo\u0303imalik levitada, eriti pandeemia ajal, kui pole ravimeid, et viirusega toime tulla. Peaks ka ta\u0308helepanu juhtima kolonialismi ja neokolonialismi uutele vormidele, millega seal tegelevad po\u0303hiliselt o\u0308koloogid. See so\u0303num on oluline."}, {"text_idx": "#000039", "text": "EFTA tormihoiatus ehk Kuidas pa\u0308a\u0308sta ma\u0308danema lastud mandariinid"}]